Það sem við sjáum fram á er í raun og veru óendanlegt stríð á þessu svæði , af því að það er mjög fátt sem hvetur fólk til þess að semja um frið , “ sagði Magnús Þorkell Bernharðsson prófessor við Williams-háskóla í Bandaríkjunum undir lok fyrirlesturs síns um hagsmunaöflin í Sýrlandi , sem hann hélt í Háskóla Íslands í vikunni . „ Eftir fimm ár af blóðugri styrjöld , þar sem hálf milljón manna hefur látið lífið og um helmingur allrar sýrlensku þjóðarinnar hefur þurft að flýja heimili sín , stendur ekki eftir burðugt samfélag . Millistéttin og efri millistéttin , fólkið sem átti vegabréf og hafði þekkingu , peninga og sambönd til að komast burt . En af hverju braust út stríð ? Innrásin í Írak 2003 og hernámið þar og óstöðugleikinn í Írak hefur haft gífurlega mikið að segja vegna þess að stríðið sem var háð í Írak hefur flust til Sýrlands , “ sagði Magnús einnig . Nú er komið einhvers konar kalt stríð eða valdabarátta milli þessara þjóða um hvert er voldugasta ríkið á Miðausturlöndum , hver á að stjórna Persaflóanum , hver á að stjórna umferðinni í Persaflóanum , og að einhverju leyti tengist stríðið í Sýrlandi þessum deilum líka . “ Svo má ekki gleyma arabíska vorinu . „ Bashar al-Assad átti aldrei að verða leiðtogi Sýrlands , heldur átti eldri bróðir hans að taka við af föður þeirra , en sá lést í bílslysi . Því kom það í hlut Bashar , augnlæknis í Englandi , að taka við . „ Við stóðum í þeirri meiningu að augnlæknirinn sjálfur myndi auðvelda Sýrlendingum að sjá betur , og við töldum að þegar þetta arabíska vor hófst að hann myndi bara taka milljarðana sína og flytja til Dúbaí eða Sádí-Arabíu og búa í vellystingum þar . Margir tóku stjórnarandstöðunni fagnandi en gerðu ekki greinarmun á því hverja þeir voru að styðja . Án þess að vita það fóru ýmsir utanaðkomandi að styðja stjórnarandstöðuna með ráðum og dáð og peningum og vopnum . Svo er það íslamska ríkið og svo aðrir uppreisnarmenn sem njóta kannski stuðnings Bandaríkjanna , Kúrda , Katar , Ísrael og fleiri sem eru að reyna að berjast gegn forsetanum . Tyrkir , Rússar og Íranir eru mjög sérstök heild og það er algjörlega ný staða að þessi ríki skilgreini hagsmuni sína saman . Þróunin sem orðið hefur í stríðinu er að hluta til líka vegna þessa , vegna þess hversu margir aðilar koma inn í það með einum eða öðrum hætti . Hvað eðli stríðs hefur breyst mikið , hvað tiltölulega fámennur hópur manna með byssur getur eyðilagt ótrúlega mikið og hvað geta stórveldin í raun gert ? “ Þá hafi stríðið líka vakið upp spurningar um hvort við séum að sjá fram á endalok mannréttinda í Miðausturlöndum , þar sem ný og gömul stjórnvöld hafi það eitt að markmiði að tryggja eigin völd . „ Enginn er að tala um mannréttindi þessa fólks og hvernig við eigum að bregðast við . Við erum algjörlega vanmáttug að bregðast við glæpum gegn mannkyni í Miðausturlöndum . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .